

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**,** [**www.vitanje.si**](http://www.vitanje.si)

# Številka:

Datum: 26. 5. 2025

# ZAPISNIK

**5. redne seje Statutarno-pravne komisije,**

**ki je potekala v ponedeljek, dne 26. 5. 2025 ob 19:00 uri v sejni sobi Občine Vitanje.**

**Prisotni člani komisije:** Viktorija Kričaj, Nina Klemenc, Janez Kričaj in Roman Kotnik.

**Ostali prisotni:** Ivica Žerdoner iz občinske uprave .

**Dnevni red:**

# 1. Ugotovitev navzočnosti in potrditev zapisnika 4 seje.

# 2. Seznanitev z dopisom Ministrstva za javno upravo glede uskladitve občinskih predpisov z

# novelo Zakona o lokalnih volitvah (ZLV-K) z 5.12.2024 štev. 037-7/2024-3130/0,

# 3. Oblikovanje predlogov uskladitve Statuta Občine Vitanje (UGSO štev. 49/17 in 4/19, v

# nad. Statut) in Poslovnika Občinskega sveta Občine Vitanje (Ur. l. RS, št. 113/06, 23/09 in

# UGSO, štev. 49/2017 in 4/2019 v nad. Poslovnik OS) z novelo Zakona o lokalnih volitvah (Ur.

# l. RS, štev. 102/24, v nad. ZLV),

# 4. Razno.

# K tč. 1

Predsednik Janez Kričaj pozdravi prisotne in ugotovi navzočnost vseh članov ter prebere predlagani dnevni red. Statutarno pravna komisija nato potrdi zapisnik prejšnje seje.

Predsednik uvodoma pove, da je bil na zadnji seji Občinskega sveta Občine Vitanje sprejet odlok, ki je dodal novo volilno enoto.

# K tč. 2 in 3.

# Seznanitev z dopisom Ministrstva za javno upravo glede uskladitve občinskih predpisov z novelo Zakona o lokalnih volitvah (ZLV-K) z 5. 12. 2024 štev. 037-7/2024-3130/0.

# Iz občinske uprave Ivica Žerdoner poda obrazložitev glede prejetega dopisa s strani Ministrstva za javno upravo. Pove, da je bila v marcu predstavitev novele Zakona o lokalnih volitvah na ministrstvu. Udeleženci so prejeli usmeritve o uskladitvi Statuta občine in Poslovnika občinskega sveta. Spremembe se dotikajo predvsem določil glede konstituiranja novega občinskega sveta, ki pa so poleg novele Zakona o lokalnih volitvah vezana tudi na Zakon o lokalni samoupravi (ZLS). Natančneje je obrazložitev podana v dopisu ministrstva. Rok za uskladitev občinskih aktov z novelo zakona je 18. junij 2025.

# Komisija je v nadaljevanju pregledala in pripravila predlog sprememb in dopolnitev obeh omenjenih aktov Občine Vitanje.

Statutarno pravna komisija je nadalje:

* pripravila predloge uskladitve določenih členov Statuta Občine Vitanje in Poslovnika OS z novelo ZLV ter ZLS in oblikovala besedilo spremenjenih členov.
* Pri 100. členu Poslovnika OS se je odločila, da se doda novi 100.a člen, s katerim se razmejujejo določila glede občinskih funkcionarjev in članov delovnih teles občinskega sveta oz. drugih delovnih teles in nadzornega organa.
* Pripravila je predlog sprememb in dopolnitev Statuta Občine Vitanje in Poslovnika občinskega sveta za obravnavo na eni izmed naslednjih sej občinskega sveta Občine Vitanje.

**Sklep:**

**Statutarno pravna komisija je ugotovila, da je potrebno Statut Občine Vitanje in Poslovnik občinskega sveta uskladiti z novelo Zakona o lokalnih volitvah vezano na Zakon o lokalni samoupravi.**

**Statutarno pravna komisija je pripravila predlog sprememb in dopolnitev** **Statuta Občine Vitanje in Poslovnika občinskega sveta skladno z novelo Zakona o lokalnih volitvah vezano na Zakon o lokalni samoupravi ter predlaga, da občinski svet na svoji redni seji sprejme predlagane Spremembe Statuta Občine Vitanje in Spremembe in dopolnitve Poslovnika občinskega sveta Občine Vitanje.**

Razno:

Za to točko ni bilo predlogov.

Seja se je zaključila ob 20.45 uri.

Priloga: Predlog Sprememb Statuta Občine Vitanje ter predlog Sprememb in dopolnitev Poslovnika občinskega sveta.

Zapisala: Predsednik Statutarno-pravne komisije

Ivica Žerdoner Janez Kričaj