**Poslovnik o spremembah in dopolnitvah Poslovnika Občinskega sveta Občine Vitanje**

Na podlagi 17. člena Statuta Občine Vitanje (Uradno glasilo slovenskih občin št. 49/17 in 4/19) je Občinski svet Občine Vitanje na svoji \_\_\_ redni seji dne\_\_\_\_ sprejel

**POSLOVNIK O SPREMEMBAH IN DOPOLNITVAH POSLOVNIKA OBČINSKEGA SVETA OBČINE VITANJE**

1. **člen**

S temi spremembami se spreminja in dopolnjuje Poslovnik občinskega sveta Občine Vitanje (Uradni list Republike Slovenije, št. 113/06, 23/09, Uradno glasilo slovenskih občin, št. 49/17; v nadaljevanju: Poslovnik).

1. **člen**

Spremeni se **8. člen** Poslovnika, ki se na novo glasi:

»**8.člen**

(1)Občinski svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov občinskega sveta.

(2)Prvo sejo občinskega sveta skliče prejšnji župan. Prva seja se opravi najpozneje v 14 dneh po objavi akta o izidu volitev iz zakona, ki ureja lokalne volitve, vodi pa jo najstarejši član občinskega sveta.

(3)Izvoljeni kandidat za člana občinskega sveta pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev.«

1. **člen**

Brišeta se **9. člen** in **10. člen** Poslovnika.

1. **člen**

Spremeni se **prvi odstavek 11. člena** Poslovnika, ki se na novo glasi:

»(1)Ko se svet konstituira preneha mandat dotedanjim članom občinskega sveta in županu.«

1. **člen**

Briše se **13. člen** Poslovnika**.**

1. **člen**

Spremeni se **četrti odstavek 59. člena** Poslovnika, ki se na novo glasi:

»(4) Komisijo za mandatna vprašanja, volitve in imenovanja imenuje občinski svet na prvi seji po volitvah takoj, ko se konstituira.«

1. **člen**

Spremeni se **100. člen** Poslovnika, ki se na novo glasi:

**»100.člen**

(1)Občinski funkcionarji imajo pravico odstopiti. Občinskemu funkcionarju, ki odstopi, preneha mandat po postopku, načinu in v rokih, ki jih določa zakon o lokalni samoupravi.

(2)Izjava o odstopu mora biti dana v pisni obliki, kot je določeno v zakonu o lokalni samoupravi.

(3)Članu občinskega sveta, županu, podžupanu kot članu občinskega sveta predčasno preneha mandat, kot je določeno v zakonu o lokalni samoupravi in statutu občine.

(4)Občinski svet s sklepom ugotovi prenehanje mandata občinskega funkcionarja.

(5)Sklep o prenehanju mandata občinskega funkcionarja se pošlje občinski volilni komisiji.«

1. **člen**

Doda se **100.a člen** Poslovnika, ki se glasi:

**»100.a člen**

(1)Pravico odstopiti imajo tudi člani delovnih teles, drugih organov in člani nadzornega odbora ter drugi imenovani, tudi če niso občinski funkcionarji.

(2)Izjava o odstopu iz prejšnjega odstavka mora biti dana v pisni obliki komisiji za mandatna vprašanja, volitve in imenovanja. Komisija za mandatna vprašanja, volitve in imenovanja je hkrati s predlogom za ugotovitev prenehanja članstva v nadzornem odboru občine ali v delovnem telesu občinskega sveta dolžna predlagati občinskemu svetu novega kandidata.«

1. **člen**

Ta Poslovnik o spremembah in dopolnitvah Poslovnika Občinskega sveta Občine Vitanje začne veljati 15. dan po objavi v Uradnem glasilu slovenskih občin, uporabljati pa se začne za prve redne lokalne volitve, razpisane po uveljavitvi tega akta.

Številka:

Datum:

Župan Občine Vitanje

Andraž Pogorevc, mag.