Statut o spremembah Statuta Občine Vitanje

Na podlagi 8. odstavka 32. člena Zakona o lokalni samoupravi ( Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K) in 17. člena Statuta Občine Vitanje (Uradno glasilo slovenskih občin št. 49/17 in 4/19) je Občinski svet Občine Vitanje na \_\_\_ redni seji dne \_\_\_\_ sprejel

STATUT O SPREMEMBAH STATUTA OBČINE VITANJE

1. člen

S temi spremembami se spreminja Statut Občine Vitanje (Uradno glasilo slovenskih občin, št. št. 49/17 in 4/19, v nadaljevanju Statut).

1. člen

Spremeni se drugi odstavek 7. člena Statuta, ki se na novo glasi:

»(2)Imena in območja ožjih delov občine so: Trška skupnost Vitanje, ki obsega območje naselja Vitanje, Vaška skupnost Ljubnica, ki obsega območje naselja Ljubnica, Vaška skupnost Stenica, ki obsega območje naselja Stenica, Vaška skupnost Vitanjsko Skomarje, ki obsega območje naselja Vitanjsko Skomarje, Vaška skupnost Brezen, ki obsega območje naselja Brezen, Vaška skupnost Sp. Dolič, ki obsega območje naselja Sp. Dolič, Vaška skupnost Paka, ki obsega območje naselja Paka in Vaška skupnost Hudinja, ki obsega območje naselja Hudinja. Meje ožjih delov občin niso nujno območja naselij.«

1. **člen**

Spremeni se **drugi odstavek 14. člena** Statuta, ki se na novo glasi:

»(2)Volitve članov občinskega sveta se opravijo v skladu z zakonom, ki ureja lokalne volitve po večinskem volilnem sistemu v osmih (8) volilnih enotah.«

**4. člen**

Spremeni se **prvi odstavek 15. člena** Statuta, ki se na novo glasi:

»(1)Občinski svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve ugotovljena izvolitev več kot polovice članov občinskega sveta. Konstituiranje občinskega sveta določata zakon in poslovnik občinskega sveta.«

**5. člen**

Spremeni se **šesta alineja četrtega odstavka 17. člena** Statuta, ki se na novo glasi:

»-se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve ugotovljena izvolitev več kot polovice članov občinskega sveta ter ugotavlja predčasno prenehanje mandata občinskega funkcionarja,«

**6. člen**

Spremeni se **drugi odstavek 22. člena** Statuta, ki se na novo glasi:

»(2)Komisija za mandatna vprašanja, volitve in imenovanja je delovno telo občinskega sveta, pristojno za pripravo predlogov odločitev občinskega sveta, ki se nanašajo na predčasno prenehanje mandatov občinskih funkcionarjev ter druga mandatna vprašanja, imenovanje in razrešitve članov nadzornega odbora, občinske volilne komisije in drugih občinskih organov, imenovanja in razrešitve članov odborov in komisij občinskega sveta, imenovanje in razrešitve predstavnikov občine v organih pravnih oseb javnega prava, ki jih je občina ustanovila.«

**7. člen**

Spremeni se **28. člen** Statuta, ki se na novo glasi:

**»28. člen (župan)**

(1)Župana volijo volivci na neposrednih in tajnih volitvah. Volitve župana se opravijo v skladu z zakonom, ki ureja lokalne volitve.

(2)Mandatna doba župana traja štiri (4) leta.

(3)Novoizvoljeni župan pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev.

(4)Župan opravlja funkcijo nepoklicno. Župan se lahko odloči, da bo funkcijo opravljal poklicno. O svoji odločitvi je župan dolžan obvestiti občinski svet na prvi naslednji seji.

(5) Če iz akta o izidu volitev iz zakona, ki ureja lokalne volitve, ni mogoče ugotoviti izvolitve župana, opravlja funkcijo župana od prve seje novega občinskega sveta do seznanitve novega občinskega sveta z aktom o izidu volitev iz zakona, ki ureja lokalne volitve, s katerim je ugotovljena izvolitev župana, najstarejši član občinskega sveta. »

**8. člen**

Ta Statut o spremembah in dopolnitvah Statuta Občine Vitanje začne veljati 15. dan po objavi v Uradnem glasilu slovenskih občin, uporabljati pa se začne za prve redne lokalne volitve, razpisane po uveljavitvi tega akta.

Številka:

Datum: Župan Občine Vitanje

Andraž Pogorevc